Krievijas Federācijas republikas

Krievijas Federācijas republikas, arī nacionālās republikas, ir Krievijas Federācijas sastāvā esoši federālie subjekti. 
Atbilstoši 1993. gada Krievijas Federācijas konstitūcijai, valsti veido 85 federālie subjekti, no kuriem 22 ir republikas.
 Vēsture 
Pirmajos gados pēc PSRS sabrukuma vairākās republikās, īpaši Tatarstānā, Baškortostānā, Jakutijā (Sahā) un Čečenijā pastāvēja spēcīgas neatkarības kustības, kuras dažādi apspieda. 
1990. gada 30. augustā Tatārijas APSR parlaments pieņēma deklarāciju par Tatārijas PSR valstisko suverenitāti.  
1991. gada 24. maijā Krievijas PFSR konstitūcijas grozījumos visas autonomās PSR pārdēvēja par padomju sociālistiskajām republikām Krievijas Padomju Federatīvās Sociālistiskās Republikas sastāvā. 1991. gada 8./9. jūnijā izveidojās čečenu republika Ičkērija, kas pēc mēneša pasludināja valstisko neatkarību. 
1991. gada jūlijā daļa PSR vēlējās parakstīt Gorbačova virzīto Savienības līgumu kā līdztiesīgi subjekti, bet Augusta puča dēļ šis līgums netika parakstīts. 1992. gada 21. marta Tatārijas PSR iedzīvotāji referendumā nobalsoja par valstīsko suverenitāti (61,39% par).   
1992. gada 31. martā gandrīz visas Krievijas Federācijas republikas, izņemot Ičkēriju un Tatarstānu, parakstīja līgumu par Krievijas Federācijas federālo orgānu un suverēno republiku pilnvaru norobežošanu (). Čečenijas noturēšanai Krievijas Federācijā bija nepieciešami divi Čečenijas kari.

Borisa Jeļcina liberālās varas laikā pieņemtā konstitūcija sākotnēji republikām deva lielu patstāvību, kas veidojoties Vladimira Putina autoritārajam režīmam, tiek aizvien vairāk ierobežota. Lielākā šo republiku daļa pastāv mazākumtautību apdzīvotos reģionos, tā pildot etnisko autonomiju funkciju. Taču ir arī republikas, kurās iedzīvotāju vairākums ir etniskie krievi. Atšķirībā no pārējiem federālajiem subjektiem (apgabaliem un pilsētām), republikām ir tiesības uz savu nacionālo valodu un konstitūciju.

2000. gadā Putins izveidoja astoņus federālos apgabalus, kuru administratīvajā pakļautībā atrodās arī republikas, 2001. gadā Krievijas Federācijas Konstitucionālā tiesa anulēja Tatarstānas Republikas konstitūciju.   
Līdz 2010. gadam republiku vadītāju tituls bija "prezidents". Republiku parlamenti sākotnēji bieži pieņēma likumus, kas bija pretrunā ar federālajiem likumiem, un republiku prezidenti baudīja lielu vietējo varu. Putina varas laikā republikām piešķirtās autonomiju tiesības pakāpeniski beidzās, un to vadītājus daudzviet ieceļ Krievijas prezidents, lai arī dažu republiku vadītājus joprojām ievēl iedzīvotāji.

+Krievijas Federācijas republiku uzskaitījumsNameDibināšanas datumsSuverenitātes deklarēšanas datumsIedzīvotāju skaitsPlatība (km²)Federālais apgabalsAdigeja1991. gada 3. jūlijā439 9967792Dienvidu federālais apgabalsAltaja Republika1991. gada 3. jūlijā1990. gada 25. oktobrī206 16892 903Sibīrijas federālais apgabalsBaškortostāna1919. gada 23. martā1990. gada 11. oktobrī4 072 292142 947Volgas federālais apgabalsBurjatija1923. gada 30. maijā1990. gada 8. oktobrī972 021351 334Tālo Austrumu federālais apgabalsČečenija1922. gada 30. novembrī1991. gada 8. jūnijā 1 268 98915 647Ziemeļkaukāza federālais apgabalsČuvašija1920. gada 24. jūnijā1990. gada 24. oktobrī1 251 61918 343Volgas federālais apgabalsDagestāna1991. gada 17. septembrī2 910 24950 270Ziemeļkaukāza federālais apgabalsHakasija1991. gada 3. jūlijā532 40361 569Sibīrijas federālais apgabalsIngušija1992. gada 10. decembrī412 5293628Ziemeļkaukāza federālais apgabalsKabardija-Balkārija1921. gada 1. septembrī859 93912 470Ziemeļkaukāza federālais apgabalsKalmikija1992. gada 31. martā1990. gada 18. oktobrī289 48174 731Dienvidu federālais apgabalsKaračaja-Čerkesija1992. gada 9. decembrī477 85914 277Ziemeļkaukāza federālais apgabalsKarēlija1992. gada 21. maijā1990. gada 9. augustā643 548180 520Ziemeļrietumu federālais apgabalsKomi1921. gada 22. augustā1990. gada 29. augustā901 189416 774Ziemeļrietumu federālais apgabalsMarijela1920. gada 4. novembrī1990. gada 22. oktobrī696 45923 375Volgas federālais apgabalsMordvija1930. gada 10. janvārī834 75526 128Volgas federālais apgabalsSaha1922. gada 27. aprīlī1990. gada 27. septembrī958 5283 083 523Tālo Austrumu federālais apgabalsTiva1944. gada 11. oktobrī307 930168 604Sibīrijas federālais apgabalsTatarstāna1920. gada 27. maijā1990. gada 30. augustā3 786 48867 847Volgas federālais apgabalsUdmurtija1920. gada 4. novembrī1990. gada 20. septembrī1 521 42042 061Volgas federālais apgabalsZiemeļosetija-Alānija1924. gada 7. jūlijā1990. gada 20. jūlijā712 9807987Ziemeļkaukāza federālais apgabals

Kategorija:Krievijas Federācijas republikas
Kategorija:Autonomās republikas